# ክልሉ በአፈፃፀም ትክክለኛ አቅጣጫ ላይ ስለመሆኑ መለየት ተችሏል – እንዳሻው ጣሰው

**ታሕሣሥ 25/2017 (ኤፍ ኤም ሲ)** በመንግስት እና በፓርቲ ስራዎች አፈፃፀም ክልሉ በትክክለኛ አቅጣጫ ላይ ስለመሆኑ መለየት ተችሏል ሲሉ የማዕከላዊ ኢትዮጵያ ክልል ርዕሰ መስተዳድር እንዳሻው ጣሰው ገለጹ፡፡

“ከቃል ወደ ባህል” በሚል መሪ ሀሳብ ክልል አቀፍ የከፍተኛ አመራሮች የግምገማ መድረክ በሆሳዕና ከተማ እየተካሔደ ነው፡፡

ርዕሰ መስተዳድር እንዳሻው ጣሰው በመድረኩ÷ የብልጽግና ፓርቲ ስራ አስፈፃሚና የማዕከላዊ ኮሚቴ ሰፊ ውይይት ሲያካሂድ መቆየቱን አስታውሰዋል።

በመድረኩም ክልሎች በመንግሥትና በፓርቲ ስራ የነበራቸው አፈጻጸም መታየቱን ተናግረዋል።

በክልሉ የፌደራል የሥራ ኃላፊዎች ያደረጉት የድጋፍና ክትትል ስራ በግብአትነት መጠቀሱን ገልጸው፤ ክልሉ በተግባር አፈፃፀም ሂደቱ የተሻለ ውጤት እንዳለው እና በትክክለኛ አቅጣጫ ላይ ስለመሆኑ ተገምግሟል ብለዋል፡፡

በክልሉ በፓርቲው በተቀመጠው መመሪያ መሰረት የአመራር ምዘና እንደሚደረግ መገለጹን የክልሉ ኮሙኒኬሽን መረጃ ያመላክታል፡፡